
ROMÂNIA

MUNICIPIUL MARGHITA


   MARGITTA MEGYEI JOGÚ VÁROS - MARGHITA TOWN

       415300 - Marghita,  jud. Bihor,                                                           telefon : +40259362001

       Calea Republicii,  nr.1,                                                                                      +40359409977

       Cod fiscal 4348947                                                                         
fax:      +40359409982

                                                   e-mail:primaria@marghita.ro


Nr. 1912/23.02.2023

                                             RAPORT DE SPECIALITATE
               Luând act de referatul  nr. 1911 din 23.02.2023 al primarului municipiului Marghita , ca instrument de aprobare şi motivare al proiectului de hotărâre iniţiat de acesta si anume aprobarea preţului de vânzare si însuşirea raportului de evaluare întocmit pentru suprafaţa de 30 mp. cotă parte din 174 mp. înscris în CF 105260 Marghita pe nr. cadastral 105260 , teren proprietate privată a municipiului Marghita către domnului Roşu Lucian, proprietar tabular a construcţiilor cu destinaţie locuinţă situată pe str. 1 Decembrie nr. 56 , constatăm următoarele:

 - demersurile pentru vânzarea terenului au început odată cu solicitarea familiei Roşu prin cererea nr. 2939 din 15.03.2021 atât pentru aprobarea  documentaţiei cadastrale cu propunerea de dezlipire a imobilului care era in indiviziune cu familia Ias si cu teren al proprietăţii private a municipiului Marghita cât şi aprobarea vânzării directe a suprafeţei de 30 mp. suprafaţă rezultată în folosinţa fam.   Roşu in urma aprobării P.A.D.-ului imobilului respectiv. 
- adoptarea de către Consiliul Local Marghita a Hotărârii nr. 115 din 28.06.2021 privind aprobarea documentaţiei cadastrale cu propunerea de dezlipire a imobilului cu nr. cad. 105065 situat in Marghita, str. 1 Decembrie  nr. 56  prin care se aprobă deschiderea de doua noi Carti Funciare şi înscrierea celor doua loturi rezultate din dezlipire, nr. cad. 105259 şi nr. cad. 105260.

- adoptarea de către Consiliul Local Marghita nr. 40 din 28.02.2022 pentru aprobarea vânzării în principiu a suprafeţei în cotă de 30 mp/174 mp din nr. cad. 105260, teren proprietate privată a municipiului Marghita, către dl. Roşu Lucian Gheorghe şi soţia Roşu Anca-Maria, proprietarii construcţiei aferente 

- contractarea evaluatorului autorizat ANEVAR pentru realizarea raportului de evaluare, raport întocmit si depus sub nr. 6702 din 30.06.2022

- sistarea comunităţii de  bunuri comune a foştilor proprietari Roşu Lucian Gheorghe si Roşu Anca Maria si notarea proprietăţii de la nr. cadastral 105260 ca bun propriu dobândit prin partaj de către Roşu Lucian Gheorghe 

 Consider astfel că potrivit art. 364 din OUG nr. 57/2019 privind Codul Administrativ, proprietarul  construcţiilor, constructor de buna credinţă beneficiază de dreptul de preemţiune la vânzarea terenului aferent construcţiilor , urmând ca  in baza pretului stabilit prin raportul de evaluare  să se negocieze cu comisia de negociere de pe lângă Consiliul Local pretul de vânzare a acestei suprafeţe.

